  Виталий Пронин "Кузьма ӵуказезэ" фондлэн кивалтӥсез Надежда Ястребова но "Удмурт дунне" газетысь корреспондент Валентина Емельянова. Валентина та ужрадын куасэн бызьылӥз.Ӟеч лэсьтэм уж музэ уз усьы, шуылӥзы пересьёс. 27-тӥ толшоре Ижысь Киров нимо паркын «Кузьма ӵуказе нунал» ужрад ортчиз лек пыктосэн курадӟись нылпиослы юрттон вылысь. Сӥзьыл ортчем таӵе ик ӵошатскон бере Удмуртиысь 4 пиналлэн луонлыкез кылдӥз Москваын эмъяськыны. Таяз учыре ӵошатскисьёс но 500 сюрс манет пала люказы.Пыдын но куасэн бызьылыны мылкыд карисьёс таяз учыре трос люкаськемын вал - 900-лэсь ятыр. Нылпиос 100 метре пыдын но куасэн бызизы, бадӟымъёс 1 но 3 иськеме пыдын бизизы, куасэн - 3 но 5 иськеме. Куазь кезьыт вал ке но, ужрадэ люкаськемъёслэн мылкыдзы котыр омырез шунтӥз. Мон но 3 иськемез ортчи, куасъёсы асьсэос нуизы кадь финишозь. Валентина Емельянова Туспуктэм: vk.com (Валентина Емельянова)  